Prēdeļi (Annas pagasts)
Šis raksts ir par apdzīvotu vietu Annas pagastā. Par citām jēdziena Prēdeļi nozīmēm skatīt nozīmju atdalīšanas lapu. Prēdeļi, arī Prīdeļi, ir ciems Alūksnes novada Annas pagastā. Atrodas pagasta ziemeļu daļā 7 km no pagasta centra Annas, 10 km no novada centra Alūksnes un 211 km no Rīgas. Apdzīvotā vieta atrodas netālu no autoceļa V388, Umāras upes krastā. Netālu atrodas šaursliežu dzelzceļa līnijas Gulbene—Alūksne pieturas punkts Vējiņi.